Roderick David (Rod) Stewart is 'n Britse popsanger, bekend vir sy heserige blues-stem en ongewone haarstyl. Hy is op 10 Januarie 1945 in Londen van 'n Engelse moeder en Skotse pa gebore. Toe hy in die 1960's begin sing het, was hy 'n sokkerspeler vir Brentford (in Londen) se sokkerklub. In die 1970's het hy 'n solo-loopbaan begin, wat aan hom internasionale roem besorg het. Hy het al meer as 100 miljoen albums verkoop. Onder sy treffers tel Maggy May (1971) en Sailing (1975). In die 2000's het hy in die neuriestyl begin sing. In 2006 ontvang hy die Orde van die Britse Ryk vir sy kulturele en artistieke verdienste vir die Verenigde Koninkryk. Op 10 Junie 2016 word hy tot ridder geslaan, wat aan hom die titel van 'sir' toeken. Hy is ook in die befaamde Rock and Roll Hall of Fame opgeneem. HAT Taal-en-feitegids, Pearson, Desember 2013, ISBN 978-1-77578-243-8 Amptelike webtuiste Geargiveer 25 Junie 2007 op Wayback Machine Wikimedia Commons het meer media in die kategorie Rod Stewart.